stanford-oval/wikipedia huggingface dataset:
אנג'לינה ג'ולי
קריירה > ההצלחה הגדולה

תשומת הלב התקשורתית לה זכתה וההכרה בה ככוכבת הוליוודית גרמו לקריירת הקולנוע שלה לנסוק לגבהים חדשים. על אף שרבים מסרטיה בתקופה זו לא זיכו אותה בביקורות חיוביות רבות, הרי שבתוך שנים מספר הפכה ג'ולי לאחת מהשחקניות היקרות ביותר בהוליווד ועד מהרה קיבלה בממוצע יותר מ-15 מיליון דולר עבור הופעותיה.
סרטה הראשון בתקופה זו היה העיבוד הקולנועי למשחק המחשב המצליח "טומב ריידר" ב-2001. בעבור גילומה את גיבורת הגרסה הקולנועית למשחק, לארה קרופט, ג'ולי קיבלה 7.5 מיליון דולר. הסרט זכה לביקורות שליליות רבות וכך גם הופעתה של ג'ולי, אך לא היה בהן די כדי להשפיע על הביקוש אליו בקופות הקולנוע, והסרט היה ללהיט בינלאומי וגרף יותר כ-275 מיליון דולר באקרנים ברחבי העולם.
לאחר מספר סרטים פחות מצליחים סרט ההמשך של טומב ריידר - "טומב ריידר 2: סוד החיים" שוב היה להצלחה כבירה עבור ג'ולי בשנת 2003 והיא קיבלה עבורו 12 מיליון דולר. סרטה המצליח הבא, בשנת 2004, היה סרט ההנפשה "תפוס ת'כריש", בו תרמה את קולה לאחת מדמויות המשנה. באותה שנה הופיעה גם בסרט "אלכסנדר", כאולימפיאס, אימו המניפולטיבית של אלכסנדר מוקדון. על אף שהסרט כשל בקופות בארצות הברית, הרי שזכה להצלחה רבה בהקרנות במדינות אחרות וגרף למעלה מ-100 מיליון דולרים.
ב-2005 ג'ולי השתתפה בחידוש לסרטו של אלפרד היצ'קוק, "מר וגברת סמית'". בגרסה החדשה, ג'ולי גילמה רוצחת שכירה לצד כוכב הוליוודי אחר, בראד פיט, אשר גילם את בעלה, רוצח שכיר אף הוא. מערכת היחסים הבדיונית הפכה במהרה למציאותית והשניים הפכו לזוג מתוקשר, בזמן שהסרט עצמו זכה להצלחה עצומה וגרף כ-478 מיליון דולר ברחבי העולם.
סרטה הבולט הבא היה ב-2007, עת שיחקה בסרט "בכוח הלב", אודות העיתונאי היהודי דניאל פרל. ג'ולי שיחקה בתפקיד הראשי בסרט, כאשתו של פרל, וזכתה בעבור הופעתה במועמדות לפרס גלובוס הזהב. לצד סרט זה המשיכה לככב בשוברי קופות, בהם "בייוולף" (עיבוד קולנועי לאפוס ההיסטורי "ביוולף") מאותה שנה ו-"מבוקש" ו-"קונג פו פנדה" בשנה העוקבת. זה האחרון, סרט הנפשה בו נתנה את קולה לאחת מדמויות המשנה העיקריות, היה לסרטה המצליח ביותר עד כה וגרף למעלה מ-200 מיליון דולר בארצות הברית בלבד.
קריירה > פעילות הומניטרית

לאחר צילומי הסרט "טומב ריידר", אשר נערכו בקמבודיה, החלה ג'ולי לעסוק במלאכה הומניטרית, וניצלה את החשיפה התקשורתית הרבה לה זכתה לקדם מטרות בתחום זה. מעבר לאימוץ ילדים מארצות העולם השלישי ערכה הכוכבת סיורים מתוקשרים במקומות אלו בחסות האו"ם. בין השאר, סיירה בטנזניה, סיירה לאון ובמחנה פליטים אפגניסטנים בפקיסטן השכנה, גייסה כספים ותרמה משלה.
עם התגברות מפעליה אלו שמחה נציבות האו"ם לפליטים לצרף תחת חסותה את ג'ולי ולבסוף מינתה אותה ל"שגרירת רצון טוב" של הנציבות. במסגרת שליחות זו ג'ולי ביקרה בין השאר במחנות פליטים באקוודור, תאילנד, קוסובו, נמיביה, קניה, סרי לנקה, דרפור, טנזניה ואף מבקשי מקלט מדיני בארצות הברית. לדבריה, מטרתה במסעות וביקורים אלו הייתה ניסיון לעורר מודעות לצרתם של האנשים אשר נאספו במחנות.
ג'ולי פעלה גם באופן פרטי ללא נציבות האו"ם וביקרה במחנות פליטים עיראקים וסודנים במזרח התיכון. עם הזמן לא הסתפקה רק בביקור במחנות פליטים והחלה להפגש עם מנהיגים פוליטיים, הן אמריקאים והן זרים לה, והקימה מספר קרנות במטרה לעזור לפליטים ומבקשי מקלט מדיני. עוד הוציאה לאור ספר המתאר את חוויותיה ממסעות אלה והפיקה סדרה תעודית לערוץ MTV המתעדת את מסעותיה בקניה. כאשר ההמולה התקשורתית סביבה וסביב ילדיה ובן זוגה בראד פיט הגיעה לשיאה ניצלו בני הזוג את הכספים הרבים ששולמו להם תמורת תצלומי תאומיהם המשותפים לכספי תרומה.
ג'ולי כובדה במספר תארים וכיבודים על מפעליה ההומינטרים. בין השאר זכתה לאזרחות של כבוד בקמבודיה, הייתה לראשונה שזכתה בפרס "אזרח העולם" מטעם האו"ם וב"פרס החירות" מאת "ועדת ההצלה הבינלאומית" (IRC).
בשנת 2013 ג'ולי קיבלה פרס אוסקר על שם ז'אן הרשולט לפעילות הומניטרית.
פרסים

פרס סאטורן לשחקנית הטובה ביותר (2009)
2015 Kids' Choice Awards
פרס גלובוס הזהב לשחקנית המשנה הטובה ביותר - סרט קולנוע (2000)
פרס גלובוס הזהב לשחקנית הטובה ביותר - מיני סדרה או סרט טלוויזיה (1999)
פרס גלובוס הזהב לשחקנית הטובה ביותר - מיני סדרה או סרט טלוויזיה (1998)
פרס גילדת שחקני המסך לשחקנית המשנה הטובה ביותר (2000)
פרס גילדת שחקני המסך לשחקנית הטובה ביותר במיני סדרה או סרט טלוויזיה (1999)
פרס הסרטים של הוליווד (2017)
פרס סאטורן לסרט פעולה והרפתקאות (2015)
פרס אוסקר לשחקנית המשנה הטובה ביותר (1998)
פרס ז'אן הרשולט לפעילות הומניטרית (16 בנובמבר 2013)
פרסי בחירת הנוער 2011 (2011)
פרס בחירת הקהל (2005, 2006, 2009)
דיים מפקדת מסדר מיכאל הקדוש וג'ורג' הקדוש (יוני 2014)
אזרחות כבוד של סרייבו (2012)
פרס אזרח העולם של סרז'יו ויירה דה מלו (אוקטובר 2003)
אזרחות כבוד של קמבודיה (31 ביולי 2005)
פרס החופש (נובמבר 2007)
מסדר מיכאל הקדוש וג'ורג' הקדוש
בפסקה זו רשומה אחת נוספת שטרם תורגמה
פילמוגרפיה > שחקנית

| שנה | סרט | תפקיד |
| --- | --- | --- |
| 1982 | לצאת מצרות | טוש |
| 1994 | אשה ביונית | קאסלה 'קאש' ריז |
| 1995 | מרדף ממוחשב | קייט |
| 1996 | פוקס פייר | מרגרט "לגס" סדובסקי |
| 1997 | True Women | ג'ורג'יה וירג'יניה לאושי וודס |
| 1997 | ג'ורג' וולאס | קורנליה וולאס |
| 1998 | ג'יה | ג'יה קרנג'י |
| 1998 | משחקים מהלב | ג'ואן |
| 1998 | החוזה | גלוריה מקנירי |
| 1999 | מגדל פיקוח | מארי בל |
| 1999 | אספן העצמות | אמליה דונאיי |
| 1999 | נערה בהפרעה | ליסה רואו |
| 2000 | עקיצה ב-60 שניות | שרה ויילנד |
| 2001 | החטא הראשון | ג'וליה ראסל |
| 2001 | טומב ריידר | לארה קרופט |
| 2002 | חיים או משהו כזה | לייני קאריגן |
| 2003 | טומב ריידר 2: סוד החיים | לארה קרופט |
| 2003 | הצלה מעבר לגבול | שרה בופורד |
| 2004 | לקחת חיים | איליאנה סקוט |
| 2004 | תפוס ת'כריש | לולה (דיבוב) |
| 2004 | סקיי קפטן ועולם המחר | פרנקי קוק |
| 2004 | אלכסנדר | אולימפיאס |
| 2004 | The Fever (אנ') | מהפכנית |
| 2005 | מר וגברת סמית' | ג'יין סמית' |
| 2006 | שומר המדינה | מרגרט "קלובר" ראסל וילסון |
| 2007 | בכוח הלב | מריאן פרל |
| 2007 | ביאוולף | אמו של גרנדל |
| 2008 | מבוקש | פוקס |
| 2008 | קונג פו פנדה | מאסטר טייגרס (דיבוב) |
| 2008 | ההחלפה | כריסטין קולינס |
| 2010 | סולט | אוולין סולט |
| 2010 | התייר | אליס מייסון |
| 2011 | קונג פו פנדה 2 | מאסטר טייגרס (דיבוב) |
2014: מליפיסנט
| 2015 | ליד הים | ונסה |
| 2016 | קונג פו פנדה 3 | מאסטר טייגרס (דיבוב) |
| 2019 | מליפיסנט: אדונית הרשע | מליפיסנט |
| 2020 | בואו נברח (אנ') | רוז ליטלטון/מלכת הלבבות |
| 2020 | איוון האחד והיחיד (אנ') | סטלה (דיבוב) |
| 2021 | נצחיים | תנה |
| 2021 | עד במנוסה (אנ') | האנה פייבר |
| 2024 | מריה | מריה קאלאס |
פילמוגרפיה > במאית

| שנה | סרט |
| --- | --- |
2012: בארץ של דם ודבש (אנ')
2014: לא נשבר
2015: ליד הים
2017: בהתחלה הם הרגו את אבא (אנ')
הערות שוליים

↑  ראו כאן - נתונים מתוך Box Office Mojo, נכון לחודש יוני 2009
↑  Grabicki, Michelle (2007-11-30). "Witherspoon is Hollywood's highest-paid actress". Reuters (באנגלית). נבדק ב-2021-01-17.
1 2  Angelina Jolie - Biography
↑  CNN.com - Transcripts, transcripts.cnn.com
↑  Music News, Rolling Stone (באנגלית אמריקאית)
↑  JonnyLeeMiller.co.uk Jonny Lee Miller and Angelina Jolie, www.jonnyleemiller.co.uk
↑  Billy Bob Thornton Reveals Why His Marriage to Angelina Jolie Was Doomed
↑  Angelina Jolie Backwith Ex-Husband, באתר IMDb
↑  Thornton Still Has Angelina Blood Locket, באתר IMDb
↑  ראו ראיונות וציטוטים כאן עבור מילר וכאן עבור ת'ורנטון
↑  New York Daily News - Home - Angelina, saint vs. sinner, web.archive.org, ‏2006-02-07
↑  nrg מעריב, אנג'לינה ג'ולי עברה כריתת שדיים מלאה, באתר nrg‏, 14 במאי 2013
↑  ynet, אנג'לינה ג'ולי: "עברתי כריתת שד כפולה", באתר ynet, 14 במאי 2013
↑  מיכל ישראלי, ‏"היא ממש מרוצה לראות את אנג'לינה בתחתית", באתר ‏מאקו‏, 14 באוגוסט 2018
↑  Hilary Lewis, Angelina Jolie and Brad Pitt Reach Divorce Settlement After Eight-Year Legal Battle, The Hollywood Reporter, ‏2024-12-31 (באנגלית אמריקאית)
↑  ראו לדוגמה צ'אנל 4 ומגזין "פיפל"
↑  תכירו לעומק את אנג'לינה ג'ולי, גלית חתן, 08.02.13, גלובס.
↑  http://www.seasonmagazine.com/Profiles/angelinaj.htm
↑  הביקורת באתר הניו יורק טיימס - דורש הרשמה
↑  Entertainment & Arts, Los Angeles Times (באנגלית אמריקאית)
↑  http://www.imdb.com/MotDArchive/2003/motd.20030307
↑  News Archives, Hollywood.com, ‏2022-08-18 (באנגלית אמריקאית)
↑  Angelina Jolie - Box Office, The Numbers
↑  Actress Angelina Jolie [The Movie Times - Box Office, Movies, Gallery, Biography, and more], www.the-movie-times.com
↑  נתוני המכירות של סרטיה של ג'ולי באתר Box Office Mojo, עדכני לספטמבר 2008.
↑  ראו מאמר מאת רויטרס
↑  ארז דבורה, אנג'לינה ג'ולי מרשימה ב"מריה" - אבל היא לא אנושית מספיק בשביל לרגש אתכם, באתר ynet, 28 בפברואר 2025
| --- | --- |
בקרת זהויות :  NLI: 987007457636105171  PLWABN: 9810618988805606  BIBSYS: 1012786  BNC: 000890398  BNE: XX1266170  BnF: cb140369577 (data)  CANTIC: a10919934  CiNii: DA14737962  GND: 123089190  ICCU: UBOV552368  ISNI: 0000 0001 2142 0870  LCCN: no98116294  LNB: 000227694  MusicBrainz: cbb15c0a-48c5-407c-892e-a9eb9f32af00  NARA: 10573703  NCL: 000755665  NDL: 00964128  NKC: xx0012549  NLA: 42203393  NLG: 279964  NLK: KAC201429901  NTA: 217671284  ORCID: 0009-0002-3821-9625  RERO: 02-A021633273  SELIBR: 345122  SNAC: w6nc66mb  SUDOC: 08412153X  S2AuthorId: 2078874618  TePapa: 61910  Trove: 1457148  VIAF: 85380888   WorldCat (עם VIAF): 85380888 
ג'ולי, קומיק-קון, סן דייגו 2003
אנג'לינה על סט הסרט "ההחלפה", 2008
אנג'לינה ג'ולי בהקרנת הבכורה של הסרט "סולט" במוסקבה, 2010
אנג'לינה לצד קלינט איסטווד בפסטיבל קאן, 2008
ג'ולי לצד קונדוליזה רייס, 2007
ג'ולי לצד ג'ון קרי, 2016
אינטרקוסמוס

לוגו תוכנית אינטרקוסמוס
אינטרקוסמוס (רוסית: Интеркосмoс, גרמנית: Interkosmos) הייתה תוכנית חלל סובייטית לשליחת טייסי חלל ממדינות שהוגדרו כבעלות ברית של ברית המועצות, רובן היו קומוניסטיות. טייסי חלל אלו טסו למשימות משותפות עם הקוסמונאוטים הסובייטים. אינטרקוסמוס כללה את מדינות מזרח אירופה בעלות הברית של ברית ורשה (המכונה רשמית "חוזה הידידות, שיתוף פעולה וסיוע הדדי. זו הייתה אמנת הגנה קולקטיבית שנחתמה בוורשה, פולין בין ברית המועצות לשבע מדינות לוויין הגוש המזרחי של מרכז ו מזרח אירופה במאי 1955, במהלך המלחמה הקרה), קומקון (או המועצה לסיוע כלכלי הדדי, ארגון כלכלי משנת 1949 עד 1991 בהנהגת ברית המועצות שהרכיב את מדינות הגוש המזרחי יחד עם מספר מדינות קומוניסטיות במקומות אחרים בעולם) ומדינות סוציאליסטיות אחרות כמו אפגניסטן, קובה, מונגוליה ווייטנאם. בנוסף, מדינות פרו-סובייטיות שאינן בעלות ברית ישירות כמו הודו וסוריה השתתפו, ואפילו צרפת ואוסטריה, על אף שהן מדינות קפיטליסטיות.
עיקר התוכנית היה טיסות מאוישות אך נשלחו גם מספר כלי חלל לא מאוישים (לוויינים). התוכנית החלה ב-1967 עם שיגור לוויינים, והטיסה המאוישת הראשונה הייתה בפברואר 1978. בין השנים 1978–1988 נשלחו 14 קוסמונאוטים שאינם מרוסיה במסגרת התוכנית. במסגרת התוכנית שוגר האזרח הראשון לחלל שאינו מברית המועצות או מארצות הברית, וגם האדם ההיספני והשחור הראשון בחלל, וגם הנציג הראשון מיבשת אסיה בחלל.
במקביל לתוכנית זו שוגרו לוויינים מסדרה ביון, כאשר ברוב השיגורים בוצעו ניסויים שהוכנו במדינות שונות.
שיגורים מאוישים

במסגרת תוכנית זו נשלחו טייסי החלל הבאים:
| משימה | תאריך | תמונה | טייס חלל | מדינה |
| --- | --- | --- | --- | --- |
| סויוז 28 | 3 בפברואר 1978 |  | ולדימיר רמק | צ'כוסלובקיה צ'כוסלובקיה |
| סויוז 30 | 27 ביוני 1978 |  | מירוסלב הרמשבסקי | פולין פולין |
| סויוז 31 | 26 באוגוסט 1978 |  | זיגמונד יאן | גרמניה המזרחית גרמניה המזרחית |
| סויוז 33 | 10 באפריל 1979 |  | גאורגי איוואנוב | בולגריה בולגריה |
| סויוז 36 | 26 במאי 1980 |  | ברטלן פרקש | הונגריה הונגריה |
| סויוז 37 | 23 ביולי 1980 |  | פאם טואן | וייטנאם וייטנאם |
| סויוז 38 | 18 בספטמבר 1980 |  | ארנלדו טאמאיו מנדס | קובה קובה |
| סויוז 39 | 23 במרץ 1981 |  | גוראגאצ'ה ז'וגדרדמיידין | מונגוליה מונגוליה |
| סויוז 40 | 14 במאי 1981 |  | דומיטרו פרונאריו |  רומניה |
| סויוז T-6 | 24 ביוני 1982 |  | ז'אן-לו קרטיין | צרפת צרפת |
| סויוז T-11 | 2 באפריל 1984 |  | ראקש שרמה | הודו הודו |
| סויוז TM-3 | 22 ביולי 1987 |  | מוחמד פאריס | סוריה (1980–2024) סוריה |
| סויוז TM-5 | 6 ביולי 1988 |  | אלכסנדר אלכסנדרוב | בולגריה בולגריה |
| סויוז TM-6 | 29 באוגוסט 1988 |  | עבדול מוחמנד | אפגניסטן אפגניסטן |
| סויוז TM-7 | 26 בנובמבר 1988 |  | ז'אן-לו קרטיין | צרפת צרפת |
יוסט קליין

| --- | --- |

קליין במתחם אירוויזיון 2024 במאלמה
 לידה:  10 בנובמבר 1997 (בן 27) לייוורדן, הולנד הולנד
 שם לידה:  יוסט קליין   Joost Klein
 מוקד פעילות:  ממלכת ארצות השפלה 
 תקופת הפעילות:  מ-2016
 מקום לימודים:  Stedelijk Gymnasium Leeuwarden 
 סוגה:  היפ הופ • אלקטרונית • אינדי רוק
 שפה מועדפת:  הולנדית, גרמנית, אנגלית 
 חברת תקליטים:  אלבינו רקורדס
 פרופיל ב-IMDb
 
יוֹסט קְלַיין (בהולנדית: Joost Klein; נולד ב-10 בנובמבר 1997), המוכר גם בשמו הפרטי בלבד יוסט (Joost) כשם במה, הוא ראפר, פזמונאי ובעברו יוטיובר הולנדי. על אף היותו בעיקר אמן היפ הופ, הוא משלב בשיריו ובהופעותיו אלמנטים של מוזיקה אלקטרונית, למשל דראם אנד בייס, הארדסטייל וחאבר (Gabber). הוא אמור היה לייצג את הולנד באירוויזיון 2024 עם השיר "Europapa", שירו הראשון שהגיע לראש מצעד הסינגלים ההולנדי. קליין נפסל מהתחרות ביום הגמר לאחר שהוגשה תלונה על כך שאיים על אחת מעובדות ההפקה לאחר חצי הגמר השני.
ראשית חייו

קליין גדל בכפר בריטסום (אנ') שבמחוז פריסלנד בהולנד. בשנת 2008, הוא פתח ערוץ יוטיוב בשם EenhoornJoost (אֵן-הוֹרְן יוֹסְט; מילולית "החד-קרן יוסט"). כאשר היה בן 12 אביו מת מסרטן, שנה לאחר מכן ב-2011 אימו מתה מדום לב. בתקופת התיכון למד בגימנסיה העירונית בלייוורדן, אך נשר לפני סיום הלימודים.
דיסקוגרפיה > אלבומי אולפן

| שם | פרטים | מיקומי שיא> הולנד  | מיקומי שיא> בלגיה (פלנדריה)  |
| --- | --- | --- | --- |
| Dakloos |  יצא לאור: 1 ביוני 2016  חברת תקליטים: Made  פורמטים: הורדה דיגיטלית, הזרמת מוזיקה | — | — |
| Scandinavian Boy |  יצא לאור: 20 באוקטובר 2017  חברת תקליטים: Made  פורמטים: הורדה דיגיטלית, סטרימינג | 12 | 121 |
| M van Marketing (עם דוני (הול')) |  יצא לאור: 3 באוגוסט 2018  חברת תקליטים: Made  פורמטים: הורדה דיגיטלית, סטרימינג | 10 | 79 |
| Albino |  יצא לאור: 18 בינואר 2019  חברת תקליטים: Albino Sports  פורמטים: הורדה דיגיטלית, סטרימינג | 5 | 43 |
| 1983 |  יצא לאור: 15 בנובמבר 2019  חברת תקליטים: Albino Sports  פורמטים: הורדה דיגיטלית, סטרימינג | 18 | 25 |
| Joost Klein 7 |  יצא לאור: 24 באפריל 2020  חברת תקליטים: Albino Sports  פורמטים: הורדה דיגיטלית, סטרימינג | — | 14 |
| Albino Sports, Vol. 1 (עם Brunzyn (הול')) |  יצא לאור: 1 באפריל 2021  חברת תקליטים: Albino Sports  פורמטים: הורדה דיגיטלית, סטרימינג | — | 70 |
| Fryslân |  יצא לאור: 30 בספטמבר 2022  חברת תקליטים: Albino Sports  פורמטים: הורדה דיגיטלית, סטרימינג | 2 | 5 |
הסימן "—" מציין שהאלבום לא יצא לאור או לא זכה להיכנס למצעד במדינה זו.
דיסקוגרפיה > סינגלים

| שנה | שם | מיקומי שיא> הולנד  | מיקומי שיא> אוסטריה  | מיקומי שיא> בלגיה (פלנדריה)  | מיקומי שיא> גרמניה  | מיקומי שיא> שוודיה  | מיקומי שיא> שווייץ  | אלבום |
| --- | --- | --- | --- | --- | --- | --- | --- | --- |
| 2017 | "Feminist on da Block" | — | — | — | — | — | — | לא מתוך אלבום |
| 2018 | "Meeuw" (עם סטפנו קייזרס (הול')) | — | — | — | — | — | — | Albino |
| 2018 | "Ome Robert" | — | — | — | — | — | — | Albino |
| 2018 | "Parmezaan & Linkerbaan" (עם דוני (הול')) | — | — | — | — | — | — | M van Marketing |
| 2018 | "Chubby" | — | — | — | — | — | — | לא מתוך אלבום |
| 2018 | "Glaassie Water" | — | — | — | — | — | — | לא מתוך אלבום |
| 2019 | "Buurman" | — | — | — | — | — | — | 1983 |
| 2019 | "Absurd" | — | — | — | — | — | — | לא מתוך אלבום |
| 2019 | "Midlife Crisis" | — | — | — | — | — | — | לא מתוך אלבום |
| 2019 | "Joost Klein 2" | — | — | — | — | — | — | 1983 |
| 2020 | "Mayo, No Fries!" (עם bbno$ (אנ')) | — | — | — | — | — | — | Joost Klein 7 |
| 2020 | "Ham?" | — | — | — | — | — | — | Joost Klein 7 |
| 2020 | "Ik wil je" | — | — | — | — | — | — | לא מתוך אלבום |
| 2020 | "Hallo Nederland" | — | — | — | — | — | — | לא מתוך אלבום |
| 2021 | "Gewoon goed" (עם Brunzyn (הול') ודוני) | — | — | — | — | — | — | Albino Sports, Vol. 1 |
| 2021 | "Albino Sports Anthem" (with Brunzyn) | — | — | — | — | — | — | Albino Sports, Vol. 1 |
| 2021 | "Fok de blok" | — | — | — | — | — | — | לא מתוך אלבום |
| 2021 | "Papa en Mama" | — | — | — | — | — | — | Fryslân |
| 2022 | "Wachtmuziek" (עם StuBru (אנ')) | — | — | — | — | — | — | Fryslân |
| 2022 | "Florida 2009" | — | — | — | — | — | — | Fryslân |
| 2022 | "Rookpauze 2" (עם ויזה אסבק) | — | — | — | — | — | — | לא מתוך אלבום |
| 2023 | "Normalje Bass" (עם Russian Village Boys (הול')) | — | — | — | — | — | — | לא מתוך אלבום |
| 2023 | "Bruder + Schwester" (עם גלאדה פאלינג) | — | — | — | — | — | — | לא מתוך אלבום |
| 2023 | "Friesenjung" (עם שי אגו (גר') ואוטו ואלקס (אנ')) | 47 | 1 | — | 1 | 100 | 7 | לא מתוך אלבום |
| 2023 | "Droom groot" | 96 | — | — | — | — | — | לא מתוך אלבום |
הסימן "—" מציין שהסינגל לא יצא לאור או לא זכה להיכנס למצעד במדינה זו.
דיסקוגרפיה > שירים אחרים במצעדים

| שנה | שם | מיקומי שיא> הולנד  | מיקומי שיא> בלגיה(פלנדריה) Tip  | אלבום |
| --- | --- | --- | --- | --- |
| 2017 | "Scandinavian Boy" | 77 | — | Scandinavian Boy |
| 2019 | "Albino" (בהשתתפות Tice) | — | 30 | Albino |
| 2019 | "Bus gemist" (בהשתתפות דאן קואנס ומיק ספק (הול')) | — | — | Albino |
| 2022 | "Fryslân Bop" (בהשתתפות ג'ק פארו (אנ')) | 60 | — | Fryslân |
הסימן "—" מציין שהשיר לא יצא לאור או לא זכה להיכנס למצעד במדינה זו.
ביאורים

↑  "Buurman" לא נכנס למצעד הטופ 100 הבלגי הרשמי, אבל הופיע במצעד אולטראטופ מתחת 50 של פלנדריה.
↑  "Midlife Crisis" לא נכנס למצעד הטופ 100 הבלגי הרשמי, אבל הופיע במצעד אולטראטופ מתחת 50 של פלנדריה.
↑  "Joost Klein 2" לא נכנס למצעד הטופ 100 הבלגי הרשמי, אבל הגיע בשיאו למקום ה-29 במצעד אולטראטופ מתחת 50 של פלנדריה.
↑  "Mayo, No Fries!" לא נכנס למצעד הטופ 100 הבלגי הרשמי, אבל הופיע במצעד אולטראטופ מתחת 50 של פלנדריה.
↑  "Ham?" לא נכנס למצעד הטופ 100 הבלגי הרשמי, אבל הופיע במצעד אולטראטופ מתחת 50 של פלנדריה.
↑  "Ik wil je" לא נכנס למצעד הטופ 100 הבלגי הרשמי, אבל אבל הגיע בשיאו למקום ה-18 במצעד אולטראטופ מתחת 50 של פלנדריה.
↑  "Gewoon goed" לא נכנס למצעד הטופ 100 הבלגי הרשמי, אבל הופיע במצעד אולטראטופ מתחת 50 של פלנדריה.
↑  "Scandinavian Boy" לא נכנס למצעד הטופ 100 הבלגי הרשמי, אבל הופיע במצעד אולטראטופ מתחת 50 של פלנדריה.
↑  "Bus gemist" לא נכנס למצעד הטופ 100 הבלגי הרשמי, אבל הופיע במצעד אולטראטופ מתחת 50 של פלנדריה.
חיים כהן (כדורגלן)

חיים (רישארד) כהן (10 באוגוסט 1944– 2 ביולי 2017) היה שחקן כדורגל אשר שיחק בעמדות החלוץ, קשר שמאלי ומגן ימני בקבוצות הכדורגל הפועל מרחבים והפועל באר שבע בשנות ה-60 וה-70.
קריירה ככדורגלן

כהן נולד בסוס שבתוניסיה והחל לשחק כדורגל בקבוצת הפועל מרחבים מליגה ב'. בשנת 1962 הצטרף להפועל באר שבע ושיחק בשורותיה עד 1974.
בעונת 1962/1963 רשם לעצמו כהן את הופעתו הרשמית הראשונה בהפועל באר שבע, במסגרת המחזור השלישי בו הפסידה קבוצתו 2-1 למכבי נתניה. בשנה זו הקבוצה דשדשה במהלך השנה אך לקראת סוף העונה השכילה לצבור מספר ניצחונות כולל תבוסה 0-9 על הפועל רמלה במחזור ה-19. הקבוצה סיימה את העונה הסדירה במקום ה-6 ונשארה עונה נוספת בליגה א' (הליגה השנייה דאז).
בעונת 1963/1964 חולקה הליגה לשני מחוזות - צפון ודרום. באר שבע סיימה כ"אלופת החורף" בליגה א' מחוז דרום, אך נחלשה עם התקדמותה של העונה. כהן ובאר שבע נאבקו עם בית"ר תל אביב על העלייה לליגה הלאומית במחוז דרום, אולם לבסוף נוצחו בשל הפרש שערים נחות. במחזור ה-7 רשם לעצמו כהן את שער הבכורה במדי הקבוצה במשחק הניצחון 1-2 על הפועל חולון ובמחזור לאחר מכן רשם לעצמו כהן צמד שערים בניצחון המזהיר 0-5 על "מכבי שמואל תל אביב". במהלך השנה הזו רשם לעצמו כהן 8 שערים, כולל שער ניצחון חשוב במשחק במחזור ה-9 נגד ימק"א ירושלים אשר הסתיים בתוצאה 1-0 לטובת הפועל באר שבע.
בעונת עונת 1964/1965 היה בין השחקנים המרכזיים והמשפיעים שהביאו לעליית הקבוצה לראשונה לליגה הלאומית (דאז הליגה הראשונה) בהיותו מלך השערים של הקבוצה, כולל רביעייה במחזור הפתיחה נגד הפועל רמלה בניצחון 6-0. הוא הבקיע בשנה זו 20 שערים ורבים מהם בנגיחות וכונה "ראש הזהב" על ידי האוהדים.
בהמשך, פעילותו כשחקן עבר לעמדת המגן הימני, תפקיד שבו הצטיין ושימש גם מורה מצוין לשחקן שהחליפו בתפקיד, אורי בנימין.
כהן היה שותף לזכייתה של הקבוצה בתואר אלוף האלופים בליגה א' בעונות 1964/1965 ו-1970/1971.
קריירת אימון

עם פרישתו ממשחק פעיל בשנת 1974 בהיותו בן 30 עבר לאימון. כהן השתלם בקורס מאמנים מתקדם במכון וינגייט ולאחריו בחר לאמן את הפועל מרחבים בליגה ב', אשר לראשונה בתולדותיה התברגה בין קבוצות הצמרת במקום השלישי. בהמשך אימן את בית"ר באר שבע, מכבי באר שבע, הפועל דימונה והפועל אופקים, והשיג עימן הישגים נאים.
בעונת 1988/89 הצטרף לצוות האימון של מחלקות הנוער של הפועל באר שבע ושנה לאחר מכן מונה למאמן הקבוצה הבוגרת של הפועל באר שבע למשך שנה ועזר לה להיחלץ מירידה לליגת המשנה.
חיים אישיים

כהן היה נשוי לנעמי, אב לארבעה בנים וסב ל10 נכדים ונכדות. הוא התגורר בבאר שבע. חיים כהן הוא דודו של ראש עיריית באר שבע רוביק דנילוביץ'.
כהן היה איש רב פעלים, עסק במגוון תחומים, שרובם ככולם עסקו בספורט, חינוך וקהילה.
כנער, עבד כטכנאי טלקס בדואר ישראל ולמד בפנימיית אשל הנשיא, שם התגלה כישרונו כחלוץ. עסק בהוראת ספורט במכללה האקדמית לחינוך ע"ש קיי בבאר שבע, כתב ספורט בעיתון שבע (מקומון בבאר שבע והנגב) ולימים הפך להיות העורך הראשי של העיתון, מורה לנהיגה שיזם והקים את ארגון מורי הנהיגה בנגב והיה יושב הראש שלו כ-10 שנים.
נפטר ב-2 ביולי 2017, בן 72 במותו.
תארים

ליגה שנייה :
אליפות (2): 1964/1965, 1970/1971
אלוף האלופים לליגה השנייה :
זכייה (1): 1970/1971
לקריאה נוספת

אריה רפפורט, 40 שנות ספורט בנגב, הוצאה בחסות "כל-בי"
הערות שוליים

1 2  שי מוגילבסקי, שחקן העבר, חיים כהן, הלך לעולמו, באתר ynet, 3 במרץ 2017
אלן סקוט

| --- | --- |

אלן סקוט, כפי שהופיע על עטיפה אלטרנטיבית לחוברת Alan Scott: The Green Lantern #1 מדצמבר 2023, אמנות מאת ניק רובלס.
 סוג:  גיבור-על
 הוצאה לאור:  DC קומיקס
 הופעה ראשונה:  גרסת תור הזהב: All-American Comics #16 (יולי 1940) גרסת הלידה מחדש: Doomsday Clock #7 (נובמבר 2018)
 הופעה אחרונה:  גרסת תור הזהב: Justice Society of America Vol.3 #54 (אוקטובר 2011)
 יוצרים:  ביל פינגר, מרטין נודל
 מידע
 שם אמיתי:  אלן לאד וולינגטון סקוט
 כינויים:  סנטינל, המלך הלבן
 סטטוס:  פעיל
 מקצוע:  גיבור-על, מהנדס
 כוחות:  בעל כוחות מיסטיים של לב הכוכב האגדי, המעניקים לו יכולת תעופה, יצירת עצמים העשויים אנרגיה ואריכות ימים.
 חבר בקבוצה:  חברת הצדק של אמריקה
 חבר לשעבר בקבוצה:  יחידת אול-סטאר שחמט
 אזרחות:  ארצות הברית 
 דמויות קשורות
 משפחה:  מולי מיין (אשה) ג'ניפר-לין היידן (בת) טוד ג'יימס רייס (בן)
 אויבים:  פאראלקס, סולומון גרנדי, ונדל סאבאג' 
 
אלן סקוט (באנגלית: Alan Scott) הוא דמות בדיונית של גיבור-על הידוע כגרין לנטרן של תור הזהב, והמופיע בחוברות הקומיקס בפרסומה של חברת DC קומיקס. הדמות הופיעה לראשונה בחוברת All-American Comics #16 מיולי 1940 ונוצרה בידי הכותב ביל פינגר והמאייר מרטין נודל.
סקוט הוא חבר חברת הצדק של אמריקה וחי בהמשכיות היקום המקביל ארץ-2. בשונה מחברי חיל הפקחים הירוקים השואבים את כוחם מטבעת הכוח, דמותו שואבת את כוחה מלב הכוכב המיסטי והאגדי, מה שמקנה לו כוחות-על עוצמתיים ביותר. מחליפו בתור הכסף של הקומיקס הוא האל ג'ורדן.
ביוגרפיה בדיונית > גילוי

ההיסטוריה של הגרין לנטרן החלה לפני עידנים, כאשר מטאור מיסטי של להבה ירוקה נחת על כדור הארץ בסין הקדומה. הקול שבקע מן הלהבה ניבא שהיא תכה שלוש פעמים: פעם אחת להעניק מוות (יוצר מנורות שעיצב את המנורה ממתכת המטאור נהרג בידי תושבי העיר לאחר שהואשם בחילול הקודש. מאוחר יותר הם הושמדו בפרץ פתאומי של להבה ירוקה), פעם אחת להביא חיים (בימים המודרניים, המנורה הגיעה לחזקתו של מטופל בבית חולים לחולי נפש והיא החזירה לו את שפיותו וחיים חדשים) ופעם אחת להביא כוח. בשנת 1940, הפנס הירוק נפל לידיו של אלן סקוט, מהנדס רכבות צעיר. בעקבות התמוטטות גשר של מסילת רכבת, הפנס הדריך את אלן כיצד לעצב טבעת מתוך המתכת שתעניק לו כוחות מופלאים. אלן קיבל את הכוחות, אימץ לעצמו חליפת גיבור על והתחיל את דרכו כלוחם בפשע ולמען הצדק. הוא היה אחד ממקימי חברת הצדק של אמריקה (קבוצה מוקדמת של ליגת הצדק שנלחמה במלחמת העולם השנייה).
לאחר המשבר בעולמות האינסופיים, פורסם סיפור בחוברות Tales of the Green Lantern Corps שבו סופר כי קדם לאלן סקוט גרין לנטרן בשם יאלאן גור, שחי בתקופת סין הקדומה. לפני שאומץ קוד הלבוש של מדי חיל הפקחים הירוקים של ימינו (צבעי שחור-לבן-ירוק), יאלאן גור עיצב לראשונה את חליפת הגיבור האדומה כדי שתתאים לצבעים אותם לובשים ילידי המקום. עם הזמן, הכוח השחית את הגרין לנטרן של אותם ימים, והוא ניסה לשלוט באנושות כולה. בעקבות כך, שומרי היקום קיבעו בפנס הירוק חולשה לעץ, החומר ממנו מרבית כלי הנשק היו עשויים באותה תקופה. בדרך זו נוצח הגרין לנטרן הקדום בידי המקומיים. טבעת הכוח ופנס המתכת שלו נשרפו וה"אינטלקט" ששכן בתוך הטבעת והפנס וקישר בינם לבין שומרי היקום נפגם. עם הזמן, אינטלקט זה נודע כ'לב הכוכב' המיסטי.
לאחר מספר דורות, סקוט מצא את הפנס המיסטי, שלא הכיל כל זיכרון ממקורו הקדום מלבד אזכור חלוש ביותר למדיו של אדונו הקודם. משום שהקשר ביניהם נפגם, שומרי היקום חשבו שהטבעת והפנס אבדו במרוצת הדורות. עובדה זו איפשרה לסקוט לעצב היסטוריה משלו, הרחק מידיעת שומרי היקום, והוא לא אולץ מעולם לוותר על הטבעת או להצטרף לחיל ולאמץ את צבעי מדיו. אולם, קשר כלשהו בין סקוט לחיל נרמז בסיפור קרוסאובר מתור הכסף, שבו הוא והאל ג'ורדן מטעינים את טבעותיהם באותה סוללת כוח בשעה שהם מדקלמים את אותה שבועה.
במהלך שנות ה-40 של המאה ה-20, הרפתקאותיו של גרין לנטרן נעו בין רצינות תהומית - במיוחד כאשר הופיע אויבו המושבע סולומון גרנדי - לקומדיה, כאשר צוות לסקוט שותפו דויבי דיקלס.